Emilia Kangas

Emilia Sofia Tuulikki Kangas (s. 10. elokuuta 2001 Nurmo) on suomalainen kuulantyöntäjä. Hän edustaa Seinäjoen Seudun Urheilijoita ja häntä valmentavat Hannu Kangas ja Ahti Arokallio.

Kangas on saavuttanut sisäratojen SM-kilpailuissa pronssia 2022. Kalevan kisoissa hän on sijoittunut parhaimmillaan neljänneksi 2021, 2022 ja 2023.

Kangas saavutti pronssia alle 23-vuotiaiden EM-kilpailuissa 2023. Saman ikäluokan EM-kilpailuissa 2021 hän jäi karsinnassa ilman tulosta. Aikuisten maaottelussa hän kilpaili ensimmäisen kerran 2021.

Kangas työnsi ennätyksensä 16,99 Lohjalla 1. heinäkuuta 2023. Sisäradoilla hän on työntänyt parhaimmillaan 16,07 Tampereella 27. tammikuuta 2023.

Emilia Kankaan valmentaja Hannu Kangas on hänen isänsä. Hänen siskonsa Jenni on arvokisaedustuksia ja universiadi-pronssia saavuttanut keihäänheittäjä.

Lähteet 

Suomalaiset kuulantyöntäjät
Vuonna 2001 syntyneet
Elävät henkilöt